Bridget Fonda

Bridget Jane Fonda Elfman (š. 27. uđđâivemáánu 1964 Los Angeles, Kalifornia) lii ovtâstumstaatâlâš oovdiš čaittâleijee. Suu tobdeh suu roolâin elleekuuvijn The Godfather Part III (1990), It Could Happen to You (1994), Little Buddha (1993), Single White Female (1992) já Jackie Brown (1997). Fonda lii finnim kyehti Golden Globe -iävtukkâsvuođâ elleekuuvijn Scandal (1989) já No Ordinary Baby (2001). Toos lasseen sun lâi Emmy-iävtukkâssân televisioelleekooveest In the Gloaming (1997).

Fonda kulá tobdos suuhân Hollywoodist: suu eeči lâi čaittâleijee Peter Fonda, äijih Oscar-palhâšume-uv vuáittám Henry Fonda já suu siäsá lii čaittâleijee, fitnessiikoon já aktivist Jane Fonda.

 Eellim 
Bridget Jane Fonda šoodâi uđđâivemáánu 27. peeivi 1964 Los Angelesist taaiđâr Susan Brewerân já čaittâleijee Peter Fondan. Sust lii ohtâ uccâviljâ, Justin, já ohtâ puárásub peliviljâ, Thomas McGuane Jr. Sun vietij stuárráámuu uási pärnivuođâstis Los Angeles Coldwater Canyonist já Paradise Valleyst, Montanast. Sun juuđij Los Angelesist nieidáid uáivildum Westlake School for Girls. Maŋeláá sun juuđij draamakuursâid New York ollâopâttuv vuálásâš Tisch School of the Artsist já luuvâi meetoodčaittâlem Lee Strasberg Theatre Institutest. Sun valmâštui Bachelor of Fine Arts kandidaatin ive 1986.

Fonda naajâi šuoŋârähtee Danny Elfmanáin ive 2003 já sunnust lii ohtâ alge, Oliver.

 Karrieer 
Fonda čaittâlij vuosmuu rolâstis tuše 5-ihásâžžân suu eeji elleekooveest Easy Rider  ive 1969. Suu stuárráámus elleekoveroolâ lâi ive 1992 trillerist Single White Female. Majemuu roolâs sun čaittâlij televisioelleekooveest Snow Queen ive 2002.

Filmografia

Elleekoveh
 Ihe Nommâ Roolâ Eres tiäđuh1969Easy RiderPärniij kreditistum1987AriaRähisteijeeuásist: "Liebestod"1988You Can't Hurry LovePeggy Kellogg1988GandaharUáivi / historjisteejienâdubbam (eŋgâlâskielâg versio)1989ScandalMandy Rice-Davies1989ShagMelaina1989StraplessAmy Hempel1990Frankenstein UnboundMary Wollstonecraft Godwin1990The Godfather Part IIIGrace Hamilton1991Iron MazeChris Sugita1991Drop Dead FredAnnabella ij kreditistum1991Out of the RainJo1991Doc HollywoodNancy Lee Nicholson1992Leather JacketsClaudi1992Single White FemaleAllison Jones1992SinglesJanet Livermore1992Army of DarknessLinda1993Bodies, Rest & MotionBeth1993Point of No ReturnMaggie Hayward / Claudia Anne Doran / Ninatobdeh meid noomáin The Assassin1993Little BuddhaLisa Conrad1994It Could Happen to YouYvonne Biasi1994The Road to WellvilleEleanor Lightbody1994CamillaFreda Lopez1995Rough MagicMyra Shumway1995BaltoJennajienâroolâ1996City HallMarybeth Cogan1996Grace of My HeartKelly Porter1997TouchLynn Marie Faulkner1997Mr. JealousyIrene1997Jackie BrownMelanie Ralston1998Break UpJimmy Dade1998Finding GracelandAshley1998A Simple PlanSarah Mitchell 1999Lake PlacidKelly Scott2000South of Heaven, West of HellAdalyne Dunfries2001Delivering MiloElizabeth2001MonkeyboneDr. Julie McElroy2001Kiss of the DragonJessica Kamen2001The Whole ShebangVal Bazinnimajemuš roolâ teatterlâš elleekooveest taan peeivi räi.

Televisio

 Ihe Nommâ Roolâ Eres tiäđuh1989Jacob Have I LovedLouise Bradshawtelevisioelleekove (WonderWorks)198921 Jump StreetMolly 'Moho' Chapmanuási: "Blinded by the Thousand Points of Light"1989The EdgeDoritevyebdimettum tv-piiloot (HBO)1997In the GloamingAnnetelevisioelleekove (HBO)2001Night VisionsMaryuási: "The Occupant"2001No Ordinary BabyLinda Sanclairtelevisioelleekove (Lifetime)2002The Chris Isaak ShowStephanie Furst4 uásist2002Snow QueenSnow Queentelevisioelleekove; majemuš roolâ taan räi

Fáádást eres soojijn



 Käldeeh 

Luokka:Ive 1964 šoddâmeh
Luokka:Ovtâstumstaatâliih čaittâleijeeh